Cu toate că a apărut recent în atenția publicului, devenind celebru aproape peste noapte, este astăzi unul dintre cei mai puternici oameni din țară. Mulți îl văd ca fiind cel care îl poate înlocui la Palatul Cotroceni pe Klaus Iohannis, însă sunt puțini cei care reușesc să îl recunoască în această fotografie. Tânărul din imagine probabil nici nu-și imagina ce viitor îl aștepta.
Astăzi, românii îi așteaptă fiecare apariție publică și ascultă cu atenție declarațiile sale. Acum mai bine de două decenii, viața sa era cu totul diferită. Costumele pe care le poartă acum nu făceau parte din garderoba sa de zi cu zi, locul lor era luat de echipamentul militar.
Născut pe 7 februarie 1967, tânărul din imagine care stă sprijinit de un vehicul al armatei a luptat pe două dintre cele mai periculoase fronturi din lume: Afganistan și Irak.
În anii 2000, era comandantul Batalionului 26 Infanterie "Neagoe Basarab" de la Craiova, un grup de militari cunoscut și ca "Scorpionii Roșii".
În septembrie 2019, în cadrul ceremoniei militare ce fusese organizată pentru a celebra aniversarea a 25 de ani de la înființarea Batalionului, generalul- locotenent Daniel Petrescu, locțiitorul șefului Statului Major al Apărării, a declarat:
"Distincțiile acordate astăzi reflectă aprecierile conducerii Armatei României și vreau să subliniez că suntem conștienți de eforturile pe care le faceți zi de zi pentru a duce mai departe numele "Scorpionilor Roșii", un nume consacrat în misiunile din teatrele de operații și activitățile de instruire naționale și internaționale. Totodată, salut prezența în formație a militarilor polonezi – acum parte a Batalionului 26 – și subliniez excelenta cooperare a acestora cu militarii români.
Batalionul 26 a avut întotdeauna militari instruiți și oameni de valoare, cu care am colaborat excelent – în calitate de comandant de brigadă și divizie – și care au ridicat numele "Scorpionilor Roșii" la loc de cinste printre profesioniștii Armatei României. Unitate emblematică, Batalionul 26 Infanterie a reprezentat, de fiecare dată, cu onoare și demnitate Armata României, atât în teatrele de operații, cât și la exercițiile multinaționale la care a participat.
Doresc să îi felicit pe toți cei care fac sau au făcut parte din "marea familie a Scorpionilor Roșii", le urez sănătate și împliniri alături de cei dragi!" a precizat generalul-locotenent Petrescu, potrivit Defense.ro.
Tânărul militar din imaginea surprinsă în timpul unei misiuni și publicată pe pagina de Facebook a jurnalistului Alexandru Căutiș este nimeni altul decât Nicolae Ciucă.
În 2020, într-un moment de criză profundă, când țara noastră se confrunta cu primele efecte ale pandemiei de Covid-19, Nicolae Ciucă devenea premierul României, după demisia lui Victor Orban. În doar patru ani de politică, este acum considerat de mulți un posibil înlocuitor al lui Klaus Iohannis la Palatul Cotroceni.